ઉત્પાદકો નિયમ પ્રમાણેની સ્પીડ મુજબની સ્પીડ સેટ કરેલા ડિવાઇસ ફિટ કરીને વાહનો વેચાણમાં મૂકે છે. સ્પીડ ગવર્નર ડિવાઇસ માટે સુપ્રીમ કોર્ટ દ્વારા ખાસ ગાઇડ લાઇન નક્કી કરવામાં આવી છે, જેમાં સૌથી વધુ જવાબદારી ડિવાઇસ ઉત્પાદકોની નક્કી કરવામાં આવી છે. નિયમની અમલવારી શરૂ થઇ ત્યારથી માર્ચ-ર૦૧૭ સુધીમાં એટલે કે ૧૮ મહિનામાં અમદાવાદ આરટીઓમાં સ્પીડ ગવર્નર ડિવાઇસ ફિટ કરેલાં વાહનોનાં ર‌િજસ્ટ્રેશન થયાં છે, જેમાં સ્કૂલબસમાં સ્પીડ ગવર્નર લાગ્યાં જ નથી. માત્ર દિલ્હી પબ્લિક સ્કૂલની બસોમાં ગાઇડ લાઇન પ્રમાણે સ્પીડ ગવર્નર લાગેલાં છે અને અમદાવાદમાં દિલ્હી પબ્લિક સ્કૂલની ૪૦ જેટલી બસમાં સ્પીડ ગવર્નર લાગેેલાં છે તેવું સ્કૂલના ઓએસડી (ઓફિસર ઓન સ્પેશિયલ ડ્યૂટી)એ જણાવ્યું હતું.